Коя е Йоханна Сигурдардотир? | Girls Gone Wise
« Йоханна Сигурдардотир стана министър-председател на Исландия
БГО Джемини в експертния съвет на СЕМ »
Коя е Йоханна Сигурдардотир?
Kоя е Йоханна Сигурдардотир?
Родена е в Рейкявик на 4 октомври 1942 година.
След завършване на Търговски Колеж през 1960 година работи като стюардеса за Icelandic Airways 9 години.
През 1971 година решава да промени кариерата си и работи в офисите на Central Packaging в Рейкявик, преди да започне да се занимава професионално с политика и да бъде избрана като член на Althingi (исландския парламент) през 1978 година.
Още като служител на Icelandic Airways тя бележи активно участие в профсъюзното движение и заема място в борда на директорите в Icelandic Cabin Crew Association от 1966 г. до 1969 г. Между 1974 и 1976 тя е в борда на директорите на Асоциацията за бившите стюардеси.
По време на работата си в Central Packaging тя е член на профсъюза на търговските служители и работи в борда на директорите му от 1976 г. до 1983 г.
Избрана е за член на парламента за район Рейкявик през 1978 г., а през 2003 г. – за Южен Рейкявик, в момента тя представлява Северен Рейкявик.
Тридесетте последователни години, в които тя служи като член на парламента я правят най-дълго служилата жена в Алтинги за всички времена.
По време на парламентарната си кариера Йоханна Сигурдардотир е била заместник говорител през следните периоди – 1979г., 1983-1984 г. и 2003-2007 г., като в същото време е била член на много комитети, като например тези по външна политика и конституционни дела, както и в комитетите по икономика и търговия и социално осигуряване.
Тя има три мандата като социален министър – между 1987 и 1994 и отново от 2007 насам. Към момента тя заема този пост.
Неин партньор е Йонина Леосдотир (Jónína Leósdóttir), добре позната в Исландия като автор, журналист и сценарист. Г-ца Леосдоттир има научни степени в областта на английската литература и е превела редица книги от английски на исландски език. Дванадесет от пиесите и са поставени на сцена и са продуцирани в телевизията и радиото. Присъдени са и и две награди за най-добър сценарист.
Любопитен факт: Историята свидетелства за наличието на един открит гей мъж, заемал поста на служебен министър-председател за кратък период в Норвегия. През 2002 Пер-Кристиан Фос пое поста от премиера Бондевик, който бе в отпуск. Г-н Фос не е споменат в списъка с министър-председатели на Норвегия.
This entry was posted on февруари 1, 2009 at 9:42 am and is filed under activity, human rights, lesbian, lgbt. You can subscribe via RSS 2.0 feed to this post's comments.
Етикети: лесбийка, лесбийки, политика, равноправие, феминизъм, човешки права
3 коментара в “Коя е Йоханна Сигурдардотир?”
февруари 2, 2009 в 11:38 pm
Пер-Кристиан Фос си изкара пълния мандат като министър на финансите и до ден днешен се ползва с много високо одобрение, доверие и подкрепа. Обикновено позицията на норвежците за него е, че не ги интересува с кого спи, интересува ги, че е комптентен и върши добра работа на политическата сцена.
Депутат от 1981 г. досега, зам.-председател на Дясната партия, председател на столичната партийна организация – никак не е маловажна позиция, така че неспоменаването му в списъка на министър-председателите не е по дискриминативна причина, напълно съм убедена – просто е било временно и по заместване, така че може би не го водят формално „бивш премиер“.
февруари 4, 2009 в 9:57 am
Той е доста известен политик в Европа, не само защото е гей, така че енобходимо да му отдадем дължимото :)
октомври 9, 2009 в 10:05 pm
http://www.bgopit.com е уебсайт за пенсионери и хора в предпенсионна възраст – за възрастта 50 и повече години. Нашата основна цел е да направим полезен и приятен сайт , който да информира и забавлява хората в тази възрастова група. На преден план са поставени проблемите и въпросите, свързани с тя хното здраве и дълголетие, доходите им ( основни и допълнителни), както и възможностите за тяхното увеличаване. Ще информираме аудиторията относно промените в пенсиите, пенсионното и здравното осигуряване. Не сме оставили без внимание нуждата на хората във възрастта на богатия житейски опит от общуване. Във форума те могат да споделят мнения и задават въпроси по темите, които ги вълнуват, да създават нови приятелства, да получат или да предоставят съвет и помощ от други потребители в дадена житейска ситуация или професионална област . Предвидена е и възможността да задават въпроси и дискутират с магистър-фармацевт теми, свързани с лекарствата и тяхното приложение; периодично на техни въпроси ще отговарят и лекари, специалисти в различни области на здравеопазването.